NEKRETNINE U BESCJENJE

Vikendice u Aljmašu s 1000 m2 voćnjaka već i za 10.000 eura

Posjedovanje vikendice koju dodatno okružuje vinograd ili voćnjak u nekom od izletišta u okolici Osijeka, 70-ih i 80-ih godina prošloga stoljeća bilo je stvar prestiža. Bile su to nekretnine u koje se išlo svakog vikenda ili blagdana, što je bio dovoljan razlog za kuhanje fiša, čobanca, okretanje odojka..., dok bi se u hladovini kartala bela i ispijao špricer. Danas su, prema riječima trgovaca nekretnina, ali i prema cijenama u oglasima, ove nekretnine neželjeni teret kojeg bi se i oni koji ih još imaju željeli riješiti, ali je teško ili gotovo nemoguće naći kupce.

15



tisuća eura prosječna je cijena vikendica koje se nalaze na području Aljmaša, Erduta, Baranje, ušća Karašice, ili Mandićevca

MNOGIMA JE VRIJEME LUKSUZ - U godinama kada su ove vikendice bile popularne ljudi su imali posao od 7 do 15 sati i uglavnom slobodne vikende te sasvim drugačiji stil života. Danas ljudi rade od jutra do večeri i njihovo slobodno vrijeme postalo je luksuz. Danas ljudi preferiraju stanove, uopće ih ne zanima održavanje okućnica, jer to oduzima previše vremena. Bez obzira na povoljnu cijenu ove se vikendice ne prodaju, jer one su zapravo luksuz. Luksuz vremena koji danas malo tko ima - pojašnjava Zoran Barišić, ovlašteni agent za prodaju nekretnina iz agencije Ljubek. - U godinama kada su ove vikendice bile popularne ljudi su imali posao od 7 do 15 sati i uglavnom slobodne vikende te sasvim drugačiji stil života. Danas ljudi rade od jutra do večeri i njihovo slobodno vrijeme postalo je luksuz. Danas ljudi preferiraju stanove, uopće ih ne zanima održavanje okućnica, jer to oduzima previše vremena. Bez obzira na povoljnu cijenu ove se vikendice ne prodaju, jer one su zapravo luksuz. Luksuz vremena koji danas malo tko ima - pojašnjava Zoran Barišić, ovlašteni agent za prodaju nekretnina iz agencije Ljubek.

Tako smo najpovoljniju vikendicu u oglasima ovih dana pronašli u Branjinom Vrhu, gdje se kućica od 30 četvornih metara izgrađena 80-ih prodaje za 5500 eura. U Draž planini vikendica od 45 četvornih metara, koju okružuje 1750 četvornih metara voćnjaka i vinograda, stoji 10.500 eura. Slična situacija je i s vikend-destinacijama u blizini rijeka, kao što su Suza, Batina, Mandićevac, Naselje Karašica, ili Erdut i Aljmaš. Sve ove cijene prema tvrdnjama trgovaca nekretnina, tako su još predmet pregovora, a prosječna cijena kreće se od 13 do 17 tisuća eura.- Riječ je o objektima koji su većinom u vlasništvu starijih ljudi koji su ih gradili ili kupili upravo 70-ih ili 80-ih godina prošloga stoljeća, a danas im je teško brinuti se za ovakvu nekretninu. Mladi ljudi, točnije njihova djeca, imaju sasvim druge interese i drugi stil života. Naime, u godinama kada su ove vikendice bile popularne ljudi su imali posao od 7 do 15 sati, slobodne vikende i sasvim drugačiji stil života, danas ljudi rade od jutra do večeri i njihovo vrijeme postalo je luksuz. Znači i kada imaju malo vremena ne žele ga provesti u košnji trave i orezivanju voćaka, i da se pri tome još do takve vikendice mora voziti pola sata - objašnjava Zoran Barišić, ovlašteni agent za prodaju nekretnina iz agencije Ljubek.